open-index/open-wikipedia-markdown huggingface dataset:
צב הפנקייק

**צב הפנקייק** (שם מדעי: *Malacochersus tornieri*; לפי האקדמיה ללשון: **צב מתנפח**) הוא מין יחיד בסוגו של צב יבשה קטן ביותר החי בערבות מזרח אפריקה.

## מאפיינים
אורכו של צב הפנקייק הוא 15–20 סנטימטר בממוצע ובולט בעיקר עקב שריונו השטוח והמוארך. השריון בצבע חום-כתום עם כתמים כהים עליו, אלו עוזרים לו להסתוות בקלות בין האבנים. הגוף קטן ואפרפר והמקור קרני וקטן. לגוף כולו צורת פנקייק - מה שנתן לצב את שמו.

הצב מצוי בטבע בערבות במזרח אפריקה רק בדרום קניה ומזרח ומרכז טנזניה וייתכן שגם בזמביה. הוא מצוי באזורים חמים וצחיחים עם צמחייה מועטה ושכבת סלעים רבה, בה הוא יכול להימצא במשך היום וכן בין שיחים קוצניים שונים. כמו רוב בני המשפחה, צב יבשתי זה ניזון מעשבים שונים, מצמחייה יבשה ואף מעלים. הוא פעיל בעיקר בשעות הבוקר ובין הערביים ובשאר הזמן נח בין הסלעים.

הסלעים עוזרים לצב להיכנס אל נקיקים קטנים בהם הוא יכול להתחבא מטורפיו. שריונו השטוח עוזר לו לחמוק בבטחה בצורה שרוב הצבים לא מסוגלים לה, אך הוא רך מכדי לאיים על טורפים קשוחים כמו אריות, נמרים, עופות דורסים, צבועים, בבונים ותנינים. הם חיים בין הסלעים בקבוצות קטנות ומשפחתיות.

צב זה נדיר בטבע ומצוי בסכנה, בעיקר עקב ציד יתר, גידול לחיות מחמד ופגיעה בסלעים למטרות פיתוח ועל ידי פרות וכבשים הפוגעים בצמחייתם. הוא מוגן במדינות בהם הוא חי.

## קישורים חיצוניים

* צב הפנקייק באתר הרשימה האדומה של IUCN

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1903
קטגוריה:טקסונים שתוארו בידי פרדריך סיבנרוק
קטגוריה:צבים יבשתיים
קטגוריה:זוחלים יחידים בסוגם
קטגוריה:טנזניה: זוחלים
קטגוריה:קניה: זוחלים
קטגוריה:זמביה: זוחלים
קטגוריה:זוחלים בערבות אפריקה שמדרום לסהרה
הגביע הארץ-ישראלי 1941

**הגביע הארץ-ישראלי 1941** הייתה התחרות ה-12 מאז היווסדה. עקב האי-הסכמות בהתאגדות לכדורגל, המשחקים החלו רק ב-20 בספטמבר 1941 והסתיימו ב-15 בנובמבר 1941. בתחרות השתתפו 27 קבוצות. לאור הנוכחות המוגברת של הצבא הבריטי, גדל באופן משמעותי מספר הקבוצות הבריטיות שהשתתפו בתחרות. חלק מהקבוצות הוקמו רק לצורך התחרות ונקראו על שם הקפטן.

מכבי תל אביב זכתה בגביע בפעם הרביעית.

## התוצאות
### השלב הראשון
בשלב זה נערכו 11 משחקים.

### שלבי הגמר

הערה: הקבוצה שאירחה את המשחק במגרשה הביתי צוינה כראשונה בכל זוג.

## משחק הגמר

קטגוריה:תחרויות כדורגל ב-1941
קטגוריה:1941 בארץ ישראל: ספורט
קטגוריה:עונות בגביע הארץ-ישראלי בכדורגל
צב בל מפריק

**צב בל מפריק** (שם מדעי: *Kinixys belliana*) הוא מין של צב מפריק, מסוג קדום החי במזרח אפריקה ולו כתפיים מוגבהות ושריון שנמוך בחלקו הקדמי וגבוה באמצעו. צב בל מפריק נקרא על שם הזואולוג תומאס בל (1792 – 1880).
## מאפיינים
צב בל מפריק יכול להגיע לאורך של 22 ס"מ והוא בעל שריון גדול ומקומר כלפי מעלה. החלק האחורי של השריון נמוך ומותאם לרגליו ולזנבו שימוגנו, אך החלק העליון של החזה מקומר כלפי מעלה ומשאיר חשוף יחסית את הרגליים הקדמיות והבטן כשהראש קצר ומקורב לשריון. צב זה בעל צבעים כתומים וחומים והוא בעל 5 טפרים על הכפות. 

צבים אלה חיים בטבע בסוואנות טרופיות וסוב טרופיות באפריקה, בין השאר בסודאן, טנזניה, הרפובליקה הדמוקרטית של קונגו ודרומה עד דרום אפריקה. יש הטוענים שמין זה חי רק באזורים הדרום מערביים של אפריקה מאנגולה עד בורונדי.

צבים אלה הם אוכלי כל, אם כי יעדיפו מזון צמחוני. הם אוכלים ירוקת, פירות, שורשים ועשבים וכן חרקים, תולעים וחסרי חוליות קטנים. הם עלולים להיטרף בעיקר על ידי נמרים, עיטים, ינשופים, נצים ולטאות כוח. הם ניצודים גם על ידי האדם וכן נסחרים ונפגעים משרפות יזומות.

## תת-מינים
**K. b. belliana*
**K. b. domerguei*
**K. b. nogeuyi*
**K. b. zombensis*
לעיתים  *K. b. nogeuyi* ו-*K. b. zombensis* נחשבים למינים עצמאיים.

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:צבים יבשתיים
קטגוריה:הרפובליקה הדמוקרטית של קונגו: זוחלים
קטגוריה:קניה: זוחלים
קטגוריה:אנגולה: זוחלים
קטגוריה:זוחלים בסוואנה האפריקנית
צב נמרי

**צב נמרי** (שם מדעי: *Stigmochelys pardalis*) הוא מין של צב יחידי בסוגו החי בסוואנות בדרום-מזרח אפריקה. צב זה תואר על ידי חוקר הטבע תומאס בל ב-1828. הצב הנמרי נכלל בין חמשת הקטנים.

## מאפיינים
זהו הצב הרביעי בגודלו בצבי היבשה בעולם (לאחר צב גלאפגוס, צב אלדברה וצב יבשה דרבני). הוא יכול להגיע לאורך 70 ס"מ ולמשקל 54 ק"ג. התגלו גם פרטים באורך של יותר מ-100 ס"מ. צב זה קיבל את שמו מטבעות השריון שלו המנומרות בכתום, צהוב ושחור וביניהם הרקע שחור. השריון גבוה ומקומר כלפי מעלה והרגליים קטנות אך יכולת לרוץ והטפרים חדים וחזקים. צבע הקשקשים הוא צהוב חיוור או חום. הראש מזכיר צורת מלבן עם מקור כמעט בלתי נראה ואין לו שיניים.

הצבים הנמריים הם יצורים איטיים, שלווים ואוכלי עשב החיים בקבוצות קטנות. לעיתים הם מותקפים על ידי טורפים גדולים כמו אריות, נמרים ועיטים גדולים ואצל הקטנים גם נצים, בזים, ינשופים, עורבים, לטאות, נחשים ושועלים. הם מתחפרים בשריון ומחכים שהסכנה תחלוף וגם משמיעים עקב כך קול שריקה פתאומי.

צבים אלה רועים בסוואנות ואזורים חמימים וטרופיים ברחבי אפריקה בבוצוואנה, בורונדי, הרפובליקה הדמוקרטית של קונגו, אתיופיה, קניה, מלאווי, מוזמביק, נמיביה, רואנדה, סומליה, סודאן, סווזילנד, טנזניה, אוגנדה, זמביה, זימבבואה ודרום אפריקה.

צב זה ידוע כמאריך ימים עד לגילאים 80–100 שנים.

## גלריה

Not a toy 2338831920.jpg
Geochelone pardalis 01.jpg
Leopard Tortoise (Stigmochelys pardalis) (6568380379).jpg


## קישורים חיצוניים

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי תומאס בל
קטגוריה:צבים יבשתיים
קטגוריה:זוחלים יחידים בסוגם
קטגוריה:מגה-פאונה של אפריקה
קטגוריה:קניה: זוחלים
קטגוריה:סומליה: זוחלים
קטגוריה:זמביה: זוחלים
קטגוריה:מוזמביק: זוחלים
קטגוריה:מלאווי: זוחלים
קטגוריה:הרפובליקה הדמוקרטית של קונגו: זוחלים
קטגוריה:זוחלים בסוואנה האפריקנית
שחרית (אלבום)

**שחרית** הוא אלבום הבכורה של הזמר שי צברי שיצא בפברואר 2015.

## רקע
במרץ 2014 יצא הסינגל הראשון "קשה בלילה", שאותו הלחין צברי למילותיו של המשורר אברהם חלפי. אחריו יצאו הסינגלים "המלך" שהלחין למילותיה של חביבה פדיה ו"לווי אותי", שיר של המשורר יהודה עמיחי שהלחין ברי סחרוף. "לווי אותי" הגיע למקום ה-16 במצעד השנתי של שנת תשע"ה.

האלבום המלא "שחרית" יצא בפברואר 2015 ובו מלווה את צברי "נבחרת הגרוב של המזרח התיכון" בהובלתו של אסף תלמודי שגם הפיק את האלבום, כשיחד איתו אייל תלמודי, גרשון וייספירר, איתמר ציגלר וניר מנצור. האלבום כלל 11 שירים, כשלצד שירי המשוררים של חלפי ועמיחי, הופיעו בו פיוטים ושירי בקשות כמו "אבוא בגבורות אדיר" ו"תפילת הדרך". שירי האלבום זכו לשבחי המבקרים, שציינו לטובה את הפרשנות החדשה שמעניק צברי למוזיקה מזרחית ולפיוטים.

את האלבום חותם השיר "מעליי דממה", שיצא לאור שנתיים קודם לכן באלבום שירי אהובה עוזרי הנושא שם זה.

## שירי האלבום

## משתתפי האלבום
*איל תלמודי: קלרנית, סקסופון
*איתמר ציגלר: גיטרה חשמלית, גיטרה בס
*גרשון וייסרפירר: עוד חשמלי, טרומבון כפתורים
*ניר מנצור: תופים וכלי הקשה אלקטרוניים
*אסף תלמודי: קלידים, והפקה מוזיקלית

## קישורים חיצוניים

*האלבום המלא להאזנה באתר של שי צברי

## הערות שוליים

קטגוריה:אלבומי בכורה מ-2015
קטגוריה:אלבומי חברת נענע דיסק
קטגוריה:אלבומים בעברית
צב משונן-שריון

**צב משונן-שריון** (שם מדעי: *Psammobates oculifer*) הוא מין של צב מדברי קטן החי בדרומה של אפריקה. הוא חי בטבע בנמיביה, בוצוואנה ודרום אפריקה ברחבי מדבר קלהארי.

אורכו הממוצע 12–15 ס"מ והוא צב קטן למדי. שריונו מקומר כלפי מעלה עם "כתרים" משולשים בקצה, המזכירים מעט שיניים ואלה נתנו לו את שמו. צבע השריון שחור ברובו עם סימני כוכב צהובים בתוך הלוחיות ועם קווים כתומים מחוצה לו. הבטן שטוחה וקרובה לאדמה והרגליים קטנות ובעלות 4 טפרים. לזכרים זנב ארוך יותר מהנקבות.

צבים אלה ניזונים בעיקר מצמחי מדבר שונים והם גדלים יפה בשבי. הם מותאמים לאזורי ערבות חמות, אך גם למדבריות עם סלעים. תפוצתם העיקרית היא במדבר קלהארי.

אין מצב שימור לצב זה, אך הוא מין מוגן במדינות מוצאו והוא נרדף על ידי הבושמנים היוצרים מגופו המת בושם וטבק.

## קישורים חיצוניים

* צב משונן-שריון באתר carecentre

קטגוריה:בעלי חיים שתוארו ב-1820
קטגוריה:טקסונים שתוארו בידי היינריך קאל
קטגוריה:צבים יבשתיים
קטגוריה:בוטסואנה: זוחלים
קטגוריה:מדבר קלהרי: בעלי חיים
צב קשותי

**צב קשותי** (שם מדעי: *Chersina angulata*) הוא מין של צב יבשתי גדול החי בשיחים ואזורים חמים בדרום אפריקה. הוא המין יחיד בסוגו.

## מאפיינים
זהו צב קטן בגודלו עד 28 ס"מ והוא בעל שריון קמור מעט וצבעו צהוב מלמטה ומלמעלה שחור עם לוחיות צהובות מרובעות. מצידי הראש שני זיזי שריון גדולים היוצרים לו מחסה והבטן מוארכת וצמודה לקרקע. העור חום חום כהה ואף אדמדם לעיתים. כמו להרבה מיני צבים, הצוואר בעל עורף נוקשה ולזכרים ישנם זיזים מצידי הראש העוזרים להם להילחם על נקבות.

הצבים הזכרים גדולים בהרבה מהנקבות ובעלי צורת שריון מוארת יותר. הנקבות קטנות יותר ושריונן יותר קעור כלפי מעלה ויוצר צורת חצי כדור וכן אין להן זיזים.

הם חיים רק בדרום אפריקה בסביבות ערבות ועשבים ועצים ים-תיכוניים שונים, כמו באזור הקארו הדרום אפריקני, אך יכולים לחיות גם באזורים קשים יותר ומגיעים עד לשפת הים של כף התקווה הטובה. הצבים צמחוניים כמעט לגמרי ויכולים להתקיים גם מצמחייה קשה כולל קקטוסים וצמחים רעילים יחסית. הם פעילים יותר בשעות בין הערביים. 

הם עצמם משמשים טרף לנמיות, אריות, נמרים, צבועים, עופות טרף, תנים, גיריות, ובבונים, כשרובם מעדיפים לצוד צבים צעירים או כאלה שרק בקעו. קטל גדול יותר נגרם משריפות יער המכלות שטחים גדולים, כיוון שקשה להם לברוח.

הם נפגעים גם מהאדם הצד אותם ופוגע בסביבתם. למרות שהמין לא נמצא בסכנה, מעריכים שהוא נפגע מעט בידי האדם וכן ממכוניות, וכן ממין העורב עורב צבוע, המתפשט על יד מגורי האדם והורג צבים צעירים.

## קישורים חיצוניים

## הערות שוליים

קטגוריה:בעלי חיים שתוארו ב-1812
קטגוריה:טקסונים שתוארו בידי אוגוסט פרידריך שוויגר
קטגוריה:צבים יבשתיים
קטגוריה:זוחלים יחידים בסוגם
קטגוריה:דרום אפריקה: בעלי חיים אנדמיים
קטגוריה:דרום אפריקה: זוחלים
צב כף מנומר

**צב כף מנומר** (שם מדעי: *Chersobius signatus*) הוא מין הצב הקטן ביותר בעולם והוא חי בטבע בדרומה של דרום אפריקה ודרום נמיביה.

אורכו הממוצע של מין זה 6–8 ס"מ בזכרים והנקבות, הגדולות יותר, מגיעות ל-10 ס"מ ומשקלם 95–165 גרם בלבד. למין שריון קטן ושטוח יחסית ובקצוות פיצולים קטנים דמויי משולש. הצבע אפור-חום כהה והלוחיות כהות. לזכרים בטן מכונסת יותר מלנקבות. יש לו טפרים של 5 רגליים.

צב זה קטן ביותר והוא אנדמי לאזורי השיחים הקרויים נמקוואלנד - אזורי שיחים וסלעים הרריים בין דרום אפריקה ונמיביה. באזור זה שיחים וצמחים שונים אנדמיים, שם הוא נפוץ בעיקר בפארק לאומי נמקואה.

**מזון**: צב זה פעיל בשעות בין הערביים וניזון מצמחייה בשרנית קטנה.

**טורפים**: לצב הקטן טורפים רבים מדורסים שונים, תנים, גיריות, נמיות, בזים, עורבים, לטאות כוח, נחשים, בבונים וחתולים שונים. הוא מתגונן בעיקר בבריחה אל בין הסלעים או התכרבלות בשריונו, אם כי הוא לא חזק מספיק לטורפים גדולים.

**מצב שימור**: צבים מאוימים בטבע וקרובים לסיכון. הם נפגעים מפיתוח כבישים בשמורות בהם הם חיים, ציד בלתי חוקי, דריסה ופגיעה מחיות שמובאות כמו כלבים, חתולים ועורבים. הוא מין מוגן שאסור לצודו ועם זאת הוא מותאם לגידול בייתי ויכול לשרוד בטמפרטורות נמוכות ומזון מועט אך מגוון מספיק.

**תת-מינים**:
*Homopus signatus signatus (צב כף מנומר נמיבי)
*Homopus signatus cafer (צב כף מנומר דרומי)

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:צבים יבשתיים
קטגוריה:דרום אפריקה: בעלי חיים אנדמיים
קטגוריה:דרום אפריקה: זוחלים
אולף השלישי, מלך נורווגיה

**אולף האראלדסון** (בנורדית עתיקה: **Óláfr Haraldsson**, בנורווגית: **Olav Haraldsson**) ידוע גם בכינוי **אולף שירה** (בנורדית עתיקה: kyrri, בנורווגית: Kyrre) "השלו" (1050 – 22 בספטמבר 1093) היה מלך נורווגיה, תחת השם **אולף השלישי**, מ-1067 ועד מותו. ב-1066 השתתף אביו האראלד השלישי בקרב גשר סטמפורד באנגליה, בו הובס ונהרג, אירוע שבעקבותיו עלה אולף לכס המלוכה. בתקופת מלכותו השכין אולף יחסי שלום עם הכנסייה, שבדורות קודמים היו עימותים בינה לבין המלוכה, חיזק את הסמכות המלכותית, ומקובל שהוא זה שייסד את העיר ברגן ב-1070.

## ביוגרפיה
אולף היה בנם של האראלד השלישי, מלך נורווגיה, ושל תורה תורברגסדאטר. הוא הצטרף לאביו בפלישתו לאנגליה ב-1066. בעת קרב גשר סטמפורד היה אולף בן 16, הוא נשאר בספינות של צי הפלישה שעגנו על החוף ולא השתתף בלחימה. לאחר התבוסה הנורווגית הפליג עם שארית הצבא הנורווגי המוכה בחזרה לאורקני, שם העביר עם אנשיו את החורף. רק בקיץ 1067 שבו לנורווגיה.

לאחר מות אביו חלק אולף את המלוכה עם אחיו מגנוס השני, שהוכתר כמלך שנה קודם לכן. ב-1069 מת מגנוס ואולף היה למלך היחיד של נורווגיה.

בתקופת מלכותו התנסתה האומה הנורווגית בתקופה ממושכת ונדירה של שלום. הוא ויתר על כל גישה תוקפנית במדיניות החוץ והגן על שלום הממלכה באמצעות הסכמי שלום ונישואים פוליטיים. בתחום מדיניות הפנים שם את הדגש על בניין מבנה הכנסייה ועל מודרניזציה של הממלכה. המודרניזציה התבטאה, בין השאר, בארגון מחדש של שומרי ראשו ובאמצעים שננקטו להפיכתן של ערי מפתח, במיוחד ברגן, למקום מגורים מלכותי ולמקום משכן הבישוף. מקובל לחשוב שאולף ייסד את ברגן ב-1070.

התבוסה הקשה שספג האראלד השלישי פיתתה את סוון השני, מלך דנמרק לתכנן מתקפה על נורווגיה. סוון לא ראה עצמו כבול להסכם הפסקת האש שנחתם עם האראלד ב-1064, שכן הסכם זה היה תקף רק לתקופת חייהם של שני המלכים שחתמו עליו. אולף כרת שלום עם סוון ונשא לאישה את בתו, אינגריד. מאוחר יותר, נישאה אחותו-למחצה של אולף לבנו של סוון, לימים אולף הראשון, מלך דנמרק. על אף שהיו כמה התקפות על אנגליה על ידי כוחות דנים, שרר שלום בין דנמרק לבין נורווגיה. אולף גם כרת ברית שלום עם ויליאם הראשון, מלך אנגליה.

אולף שינה את מערכת היחסים של המלוכה עם הכנסייה בהשוואה לזו של אביו. האראלד השלישי קרא תיגר על הארכיבישופות של ברמן ועל סמכותה כלפי הכנסייה הנורווגית. אולף הכיר בסמכות זו במלואה. ניתן להסביר גישה פייסנית זו בשיקולים פוליטיים. אולף עסק גם בשינויים במבנה הארגוני של הכנסייה. עד לתקופתו היו הבישופים חלק מחצר המלכות ונסעו עם המלך ברחבי הארץ כדי לדאוג לעניינים הכנסייתיים, הרוחניים, בעוד שהמלך דאג לנושאים הגשמיים. הבישופים ישבו באוסלו, נידארוס (טרונדהיים) ובברגן. אולף יזם את בנייתן של כנסיות, כולל כנסיית המשיח בברגן, וקתדרלת נידארוס בטרונדהיים.

אולף חיזק את מעמד המלוכה והקים מערכת של גילדות בנורווגיה. ישנן עדויות על כך שממשלתו חוקקה חוקים בהיקף נרחב והעלתה אותם על הכתב.

אולף השלישי מת ממחלה ב-22 בספטמבר 1093. הוא נקבר בקתדרלת נידארוס. מנישואיו לאינגריד לא נולדו צאצאים, אך בנו הבלתי חוקי, מגנוס השלישי ירש אותו ובכך המשיך את שושלתו.

בשנת 1225 לערך כתב סנורי סטורלוסון סאגה על אולף ב"מחזור העולם", החיבור ההיסטורי על מלכי נורווגיה.

## קישורים חיצוניים

* הסאגה על אולף השלישי, במחזור העולם
* 
* 

קטגוריה:מלכי נורווגיה
קטגוריה:ילידי 1050
קטגוריה:נפטרים ב-1093
אזור מופחת פליטות

ממוזער|שלט המסמל אזור ללא פליטה
**אזור מופחת פליטות** (באנגלית: **Low-Emission Zone**; בקיצור: **LEZ**) הוא אזור מוגדר שבו מוגבלת כניסת אמצעי תחבורה מזהמים, מתוך מטרה להקטין את זיהום האוויר. ייתכן שבאזור זה יורשו לנוע כלי רכב כגון רכבים היברידיים, או כלי רכב ללא פליטה כלל כמו רכבים חשמליים.

**אזור ללא פליטות** (באנגלית: **Zero-Emission Zone** ; בקיצור: **ZEZ**) הוא אזור מופחת פליטות שבו מורשים לנוע כלי רכב ללא פליטה כלל. באזור אלה, כל כלי הרכב בעלי מנוע בעירה פנימית אסורים, כולל רכבים היברידיים. רק רכבים חשמליים מורשים להיכנס לאזור זה, כולל הולכי רגל, רוכבי אופניים, תחבורה ציבורית חשמלית כגון חשמלית, אוטובוסים חשמליים וכו'.

## אירופה
ממוזער|312x312px|שלט בכניסה לאזור מופחת פליטות בגרמניה
מעל 194 ערים ב-9 מדינות באירופה מפעילות בתחומן אזורים מופחתי פליטות, במטרה לענות על דרישות האיחוד האירופי לערכי איכות האוויר המינימליים. באזור אלה חל איסור על כניסת חלק מכלי הרכב, או שהם נדרשים לשלם בעבור הכניסה לאזור, אם רמת הפליטה שלהם עולה על הרמה שנקבעה.

כלי רכב שונים יכולים להיות תחת מגבלות, בהתאם לקביעות מקומיות. כל האזורים מופחתי הפליטות מגבילים תנועת כלי רכב כבדים, חלקם מגבילים רכבי דיזל וגם רכבי בנזין.

אתרי אינטרנט מציגים את מגבלות הרכבים בכניסה לאזורים אלה.

### גרמניה
בגרמניה האזורים נקראים אזורים סביבתיים (Umweltzone). ישנם 47 אזורים כאלה אשר פעילים או בשלבי תכנון. בערים ברלין, קלן והנובר קיימים האזורים מינואר 2008. במנהיים ושטוטגרט הם קיימים ממרץ 2008.

### שוודיה
אזורים מופחתי פליטות קיימים בערים: גטבורג, מאלמה, סטוקהולם, הלסינגבורג וערים נוספות.

### בריטניה
ראש עיריית לונדון הכריז על אזור מופחת פליטות שנכנס לתוקף בפברואר 2008 ומתייחס כמעט לכל לונדון רבתי - האזור מופחת הפליטות הכי גדול בעולם. בלונדון רמות זיהום האוויר מהחמורות באירופה, ותחבורה יש השפעה על כמחצית מהפליטות של חומר חלקיקי ו-NOx בעיר הבירה. 

### הולנד, דנמרק ואיטליה
בהולנד קיימים אזורים המגבילים כניסת כלי רכב כבדים, בדנמרק מוגבלת הכניסה לרכבים מעל 3.5 טון ובאיטליה ישנם אזורים בהם מוגבלת הכניסה לכל כלי הרכב.

## ישראל
החל מינואר 2016, מוגבלת תנועת משאיות כבדות בשעות השיא, בכבישים מרכזיים בחיפה ובמקביל מעודדים את נסיעתן במנהרות הכרמל באמצעות הנחה שתינתן לכלי רכב כבדים. ההחלטה על אזור מופחת פליטות בחיפה היא חלק מהתוכנית של השר להגנת הסביבה, אבי גבאי, להפחית את זיהום האוויר באזור מפרץ חיפה.

## קישורים חיצוניים

* אזורים מופחתי פליטות באירופה
* אזור מופחת הפליטות בלונדון

## הערות שוליים

קטגוריה:זיהום אוויר
קטגוריה:שמירת הסביבה
תורית זנבנית

**תורית זנבנית** (שם מדעי: *Oena capensis*) היא מין יחיד בסוג של יונה החיה באפריקה שמדרום לסהרה וכן במזרח התיכון וגם בישראל.
## מאפיינים
תורית זנבנית קטנה יחסית למשפחתה, אורכה 22 ס"מ בממוצע ומוטת כנפיה 28-33 ס"מ. משקלה עד 40 גרם. כמו ששמה מרמז יש לתורית זנב ארוך מאוד. לזכרים יש פנים וחזה שחורים מלפנים ולבנים מאחור, עם מקור ורוד שקצהו צהוב. הרגליים ורודות וקצה הכנפיים כהה מאוד. הנקבות דומות לתור רגיל וצבען אפור-ורדרד. הם אינם עופות קולניים ביותר, אך נוטים להשמיע צלילים בזוגות כששיר אחד הוא קצר וחלש ושני גבוה וממושך.

תוריות אלה חיות במגוון בתי גידול מערבות, סוואנות, ביצות ואזורים תת-מדבריים לאורך אפריקה, מדגסקר והמזרח התיכון והן מצפינות עד לטורקיה.

הן נודדות מרחקים גדולים כדי למצוא מזון. כמו רוב היונים הן ניזונות מזרעים שונים, למשל של עשבים ועצי סוואנות, פרחים וחרקים. במקווי מים הן נמצאות בלהקות גדולות, אך מחוץ להם הן חיות בבדידות יחסית. התוריות לא מגביהות ביותר עוף במעופן, אך הן מהירות מאוד ויכולת זו עוזרת להן לברוח טורפים כמו בזים ונצים.

## גלריה

קובץ:Namaqua dove, Oena capensis, at Mapungubwe National Park, Limpopo, South Africa (17901178448).jpg
קובץ:Namaqua dove male.jpg
קובץ:Namaqua Dove female RWD.jpg
קובץ:Namaqua Dove, Oena capensis.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:יוניים
קטגוריה:עופות יחידים בסוגם
קטגוריה:נמיביה: עופות
קטגוריה:סוריה: עופות
קטגוריה:ארץ ישראל: יוניים
קטגוריה:בעלי חיים שתוארו ב-1766
קטגוריה:מדבר נמיב: בעלי חיים
גיל-לי אלון קוריאל

**גיל-לי אלון קוריאל** (נולדה ב-1960) היא מאיירת וסופרת ישראלית.

## ביוגרפיה
גיל-לי אלון קוריאל נולדה וגדלה בחיפה. למדה במכללת ויצו חיפה במגמה לתקשורת חזותית, וסיימה את לימודיה ב-1984.

בתערוכת סוף השנה בויצ"ו, ביקרו נציגים של ספרית הפועלים שהתרשמו מעבודותיה, ונתנו לה לאייר את ספרה הראשון: "העגלה בורחת" מאת חוה טל שיצא לאור בספרית פועלים ב-1984.

מאז איירה קוריאל-אלון כ-70 ספרים, כולם באיור ידני. 
היא כתבה ואיירה את הספר "מאחורי הדלת יש שביל" שיצא לאור בשנת 2012 בהוצאת הקיבוץ המאוחד. 

זכתה בפרס עיריית תל אביב על שם נחום גוטמן לאיור בשנת 1992 על איור **הצל של יאיר** מאת יאיר לפיד, ובציון לשבח ממוזיאון ישראל בשנת 2006 על איוריה לספרה של שלומית כהן-אסיף, "מאחורי וילון האפרסקים".

מרצה לאיור במכללת ויצו חיפה ובמכללת עמק יזרעאל.
קוריאל-אלון נשואה ואם לשלוש בנות, היא מתגוררת בחיפה.

## ספרים שכתבה ואיירה
***מאחורי הדלת יש שביל**, הוצאת הקיבוץ המאוחד, 2012
***שושה**, הוצאת הקיבוץ המאוחד.

## מבחר מהספרים שאיירה

## קישורים חיצוניים
* מאחורי הדלת יש שביל, דףדף
* יותם שווימר, מאחורי המאיירת יש סופרת, הפנקס
* יובל סער, איור עכשיו מפגש 69: גיל-לי קוריאל אלון, פורטפוליו
* פרופיל אמנית: גיל-לי קוריאל אלון, הפנקס

קטגוריה:מאיירות ישראליות
קטגוריה:מאיירים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות המרכז האקדמי לעיצוב ולחינוך ויצו חיפה
קטגוריה:בוגרי המרכז האקדמי לעיצוב ולחינוך ויצו חיפה
קטגוריה:ישראליות שנולדו ב-1960
קטגוריה:ישראלים שנולדו ב-1960
ארמיית הפו

**ארמיית הפו** (באיטלקית: **L'Armata Po**) הייתה ארמיית שריון של הצבא המלכותי האיטלקי שלחמה במלחמת העולם השנייה.
## היסטוריה
הארמייה הוקמה ב-3 באוקטובר 1938 ביוזמת רמטכ"ל איטליה דאז אלברטו פאריאני. בסיס הארמייה היה בעמק הפו ומכאן שמה. הארמייה נועדה לרכז את כל עתודות השריון של הצבא האיטלקי, והייתה אמורה להיות מוכנה לנוע ולהגן על כל חלק של חצי האי האפניני בהתרעה של רגע. כמפקד הארמייה מונה גנרל אטורה בסטיקו, שגיבש תוכנית לרכז את הארמייה באזור טרוויזיו במקרה של מלחמה עם אוסטריה, ובאזור אודינה במקרה של מלחמה עם יוגוסלביה. בהמשך שולבו בארמייה גם יחידות מיוחדות של "החולצות השחורות".

ב-6 בנובמבר 1940 שונה שם הארמייה לארמייה התשיעית שהועברה לאלבניה. בהמשך הוקמה ארמיית הפו מחדש, והופקדה על הגנת דרום איטליה סיציליה וסרדיניה. ביוני 1943 מונה אלפרדו גוצוני למפקד הארמייה, ושמה שונה לארמייה השישית. הארמייה ספגה אבדות כבדות במהלך פלישת בעלות הברית לסיציליה, ומאוחר יותר, כאשר הוורמאכט פלש לאיטליה, נכנעה כל הארמייה לגרמנים.

## מפקדים
* אטורה בסטיקו (1938–1939)
* מריו ורקלינו (1939–1940)
* פרנסיסקו זינגאלאס (1940–1941)
* איצו רוסי (1941–1943)
* מריו רואטה (פברואר 1943 - יוני 1943)
* אלפרדו גוצוני (יוני 1943 - ספטמבר 1943)

## קישורים חיצוניים
* ארמיית הפו באתר Axis History 
## הערות שוליים

קטגוריה:ארמיות איטלקיות במלחמת העולם השנייה
קטגוריה:איטליה: היסטוריה צבאית
קרלס פלאנס

**קרלס פלאנס אנטולינס** (בקטלאנית-ספרדית: **Carles Planas Antolínez**, נולד ב-4 במרץ 1991 בסנט סלוני שבספרד) הוא כדורגלן עבר ספרדי ששיחק בעמדת המגן השמאלי. פלאנס גדל במחלקת הנוער של ברצלונה והיה קפטן ברצלונה אתלטיק, קבוצת המילואים של המועדון, לפני שהצטרף לסלטה ויגו.

## קריירה
ב-2001, כשהיה בן 10, הצטרף פלאנס למחלקת הנוער של ברצלונה. הוא התקדם במהרה בדרגים השונים של קבוצות הנוער עד שהגיע לקבוצת הנוער הבכירה ב-2009. באותה שנה זכה לערוך את הבכורה בברצלונה אתלטיק, קבוצת המילואים של המועדון ששיחקה בליגה השלישית, ב-15 בפברואר, תחת המאמן לואיס אנריקה. בעונת 2009/2010 הופיע בשני משחקים של ברצלונה ב', שעלתה בסוף העונה לליגה השנייה. בעונת 2010/2011 השתלב יותר במשחקי הקבוצה וערך 17 הופעות. בעונה הבאה, תחת המאמן אוסביו סקריסטן, היה לעמודי התווך של הקבוצה והוא שותף ב-32 ממשחקיה במהלך העונה.

בקיץ 2012 השתתף עם הקבוצה הבוגרת של המועדון במספר משחקי ידידות, תחת המאמן טיטו וילאנובה. ב-28 בנובמבר ערך את הופעת הבכורה הרשמית במדי הקבוצה, במשחק גביע המלך הספרדי מול דפורטיבו אלאבס, כשהחליף את אדריאנו קורייאה קלארו. ב-5 בדצמבר פתח במחזור האחרון של שלב הבתים של ליגת האלופות, מול בנפיקה ליסבון. פלאנס המשיך לשחק בברצלונה ב' ואף היה הקפטן שלה. ב-5 בינואר 2013 הבקיע שער בכורה במדיה, בניצחון 3-1 על ויאריאל, ובסך הכול הופיע ב-32 משחקים במהלך עונת 2012/2013. בעונה הבאה, בה הבקיע שער נוסף, הפעם לרשתה של הרקולס ב-12 בינואר 2014, היה מהשחקנים המרכזיים בקבוצה, שהגיעה להישג שיא בתולדותיה - מקום שלישי בליגה השנייה.

ב-5 ביוני 2014 שוחרר מברצלונה וחתם בסלטה ויגו, אותה אימן אדוארדו בריסו. בעונת 2014/2015 השתתף פלאנס ב-11 משחקי ליגה ועזר לסלטה ויגו להגיע למקום ה-8.

ב-13 ביולי 2017 חתם בג'ירונה. באוגוסט 2019 חתם בא.א.ק. לרנקה.

## סטטיסטיקה
נכון ל-7 ביוני 2014

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני סלטה ויגו
קטגוריה:כדורגלני ז'ירונה
קטגוריה:כדורגלני א.א.ק. לרנקה
קטגוריה:כדורגלנים ספרדים
קטגוריה:ספרדים שנולדו ב-1991
הארמייה השישית (האימפריה היפנית)

**הארמייה השישית** (ביפנית: **第6軍**) הייתה ארמייה של הצבא היפני הקיסרי.

## היסטוריה
הארמייה היפנית השישית הוקמה לראשונה ב-4 באוגוסט 1939 כחיל מחיל המצב היפני במנצ'וריה, שנועד להגן על האזור מפני פלישה אפשרית של הצבא האדום. ב-11 במאי החשש אכן התגשם, וסכסוך פרץ בין האימפריה היפנית לברית המועצות שנודע בשם "תקרית נומונהאן". בקרב חלקין גול ספגה הארמייה הפסדים קשים ולקח לה זמן להתאושש. לאחר הקרב, הועברה לאזור העיר האילר במונגוליה הפנימית, העיר הייתה בסיס הצבא היפני באזור. במהלך מלחמת סין–יפן השנייה, היא לא לקחה חלק פעיל ושימשה בעיקר כחיל מצב וכוח מילואים.

ב-26 בינואר 1945, הארמייה השישית הועברה לאזור סין והוצבה תחת פיקוד "צבא המשלוח סין". היא נשלחה לדרום סין כדי לחזק את הכוחות יפניים בחזית ווהאן-צ'אנגשה האסטרטגית. העברתה נועדה למלא את החלל שנוצר באזור בעקבות מבצע איצ'י-גו. ב-15 באוגוסט 1945, בעקבות כניעת האימפריה היפנית, נכנעה הארמייה השישית לכוחות בעלות הברית באזור מחוז ג'ג'יאנג.
## מפקדים
* לוטננט גנרל ריפאי אוגישו (1 באוגוסט 1939 - 6 בנובמבר 1939)
* לוטננט גנרל טוג'י יאסוי (6 בנובמבר 1939 - 15 באוקטובר 1941)
* גנרל סאיצ'י קיטה (15 באוקטובר 1941 - 1 במרץ 1943)
* לוטננט גנרל טאיצו אישאיגורו (1 במרץ 1943 - 7 בינואר 1944)
* לוטננט גנרל ג'ירו שוגאווה (7 בינואר 1944 - 15 באוגוסט 1945)
## קישורים חיצוניים

History of Imperial General Headquarters Army Section (Revised Edition), HyperWar Foundation.


קטגוריה:יחידות צבא יפניות במלחמת העולם השנייה
הנס טילקובסקי

**הנס טילקובסקי** (בגרמנית: **Hans Tilkowski**; 12 ביולי 1935 – 5 בינואר 2020) היה כדורגלן גרמני, ששיחק בבורוסיה דורטמונד, באיינטרכט פרנקפורט ובנבחרת גרמניה המערבית בעמדת השוער.

## קריירת מועדונים
טילקובסקי נולד בדורטמונד שבגרמניה. הוא החל את קריירת הבוגרים שלו בווסטפאליה הרנה בשנת 1955, ושותף במדי הקבוצה ב-219 משחקי ליגה. בשנת 1963 עבר טילקובסקי לבורוסיה דורטמונד, בה נחל הצלחות רבות. בשנת 1965 זכה טילקובסקי עם דורטמונד בגביע הגרמני, לאחר ניצחון 2:0 בגמר על אלמניה אאכן. זכייה זו העניקה לבורוסיה דורטמונד את הכרטיס לגביע אירופה למחזיקות גביע בעונת 1965/1966. בורוסיה דורטמונד המשיכה במפעל זה עד לזכייה. במשחק הגמר ניצחה בורוסיה דורטמונד בתוצאה 2:1 את ליברפול, לאחר הארכה. טילקובסקי שיחק במשחק זה 120 דקות. באותה עונה, סיימה בורוסיה דורטמונד במקום השני בבונדסליגה אחרי מינכן 1860 שזכתה באליפות. טילקובסקי ספג בעונה זו 36 שערים בלבד ב-34 משחקי ליגה, כמות שהייתה הנמוכה ביותר מבין כל שוערי הבונדסליגה באותה עונה. טילקובסקי נבחר לכדורגלן השנה בגרמניה לשנת 1965 בגין הצטיינותו באותה תקופה. בשנת 1967, בתום 4 עונות בבורוסיה דורטמונד בהן צבר 81 הופעות ליגה, עבר טילקובסקי לאיינטרכט פרנקפורט. בפרנקפורט שיחק טילקובסקי שלוש עונות, בהן הופיע 40 פעמים, ופרש בשנת 1970.

## קריירה בינלאומית
טילקובסקי ערך את הופעת הבכורה שלו בנבחרת גרמניה המערבית בשנת 1957. בשנת 1962 נסע טילקובסקי עם הנבחרת למונדיאל 1962 שנערך בצ'ילה, אך לא שותף באף משחק, ושימש גיבוי מהספסל לוולפגנג פאהריאן. במונדיאל 1966 שנערך באנגליה טילקובסקי הפך לשוער ראשון, והיה השחקן המבוגר ביותר בסגל הגרמני לאותו מונדיאל, כאשר היה בן 31. טילקובסקי עמד בשער בכל המשחקים, לרבות משחק הגמר, בו הפסידה נבחרת גרמניה המערבית בתוצאה 4:2 לאחר הארכה לנבחרת אנגליה. בשנת 1967 ערך את הופעתו האחרונה בנבחרת.

## קריירת אימון
טילקובסקי התנסה באימון במהלך שנות ה-70. הוא אימן את ורדר ברמן, מינכן 1860, נירנברג, פ.צ. זארבריקן וא.א.ק. אתונה.

נפטר ב-5 בינואר 2020.

## תארים
;בורוסיה דורטמונד
* הגביע הגרמני: 1965
* גביע אירופה למחזיקות גביע: 1966
;תארים אישיים
* כדורגלן השנה בגרמניה: 1965

## קישורים חיצוניים

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני איינטרכט פרנקפורט
קטגוריה:מאמני כדורגל גרמנים
קטגוריה:מאמני ורדר ברמן
קטגוריה:מאמני מינכן 1860
קטגוריה:מאמני נירנברג
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:גרמנים ממוצא פולני
קטגוריה:גרמנים שנולדו ב-1935
קטגוריה:גרמנים שנפטרו ב-2020
שטפן קרמר

**שטפן יואכים קרמר** (בגרמנית: **Stephan Joachim Kramer**, נולד ב-1968) הוא פוליטיקאי יהודי (גר) גרמני, חבר המפלגה הסוציאל-דמוקרטית הגרמנית, המכהן מאז 1 בדצמבר 2015 כראש שירותי הביטחון הפנימיים של מדינת תורינגיה (Amt für Verfassungsschutz Thüringen), אחת מ-16 מדינות הרפובליקה הפדרלית של גרמניה. קודם לכן היה במשך כעשר שנים (2004–2014) המזכיר הכללי של המועצה המרכזית של יהודי גרמניה.

## קורות חיים
קרמר נולד ב-1968 בעיר זיגן שבמרכז גרמניה המערבית דאז, להורים נוצרים, אולם מסיבה בלתי ידועה הוא מעולם לא הוטבל לנצרות, ומשהגיע לבגרות, התגייר. הוא למד משפטים, אך לא קיבל רישיון עריכת דין. בעל תואר שני במדעי החברה (חינוך) (עבודת המאסטר שלו הייתה על קליטתם בישראל של העולים מאתיופיה). נשוי ליהודייה אמריקאית, ואב לשתי בנות.

הוא החל את הקריירה הפוליטית שלו כעוזר פרלמנטרי, דווקא אצל חברי הבונדסטאג מטעם מפלגת ה-CDU, מפלגת המרכז-ימין בגרמניה. אחר כך שימש כעוזרו האישי של איגנץ בוביס, נשיאה דאז של המועצה המרכזית של יהודי גרמניה, שהיה חבר המפלגה הליברלית הגרמנית (FDP), ומ-2004 ובמשך כעשר שנים כיהן כמזכירה הכללי של המועצה. בתקופה זו הצטרף למפלגה הסוציאל-דמוקרטית הגרמנית ומאז הוא חבר בה ומכהן כנציגה או לעיתים רק באופן אישי בגופים פוליטיים ויהודיים שונים, לרבות ועידת התביעות, *Amcha Deutschland*, "המועצה הגרמנית ליחסי חוץ", חבר הנאמנים של הקונגרס היהודי העולמי ועוד.

במהלך שנת 2015 התגלה כי קיים שיתוף פעולה עמוק בין גורמים שונים בשירות הביטחון הפנימי של מדינת תורינגיה לבין גורמים נאו-נאציים במדינה. בעקבות זאת החליט שר הפנים של תורינגיה, איש ה-SDP מפלגתו של קרמר על פיזורו של גוף זה ופירוקו כמעט לחלוטין, ועל מינויו של קרמר לראש השירות, ובעצם, מי שיקים אותו מחדש. ב-1 בדצמבר 2015 נכנס קרמר לתפקיד.

## ספריו

* *Wagnis Zukunft. 60 Jahre Zentralrat der Juden in Deutschland.*. Hentrich und Hentrich, Berlin 2011, . 
ספרון מאת שטפן קרמר, עם הקדמה מאת ריכרד פון וייצקר, מי שהיה נשיא גרמניה בשנים 1984–1994
* *Beschneidung: das Zeichen des Bundes in der Kritik. Zur Debatte um das Kölner Urteil.* Metropol, Berlin 2012, . 
ספר בעריכת שטפן קרמר בשיתוף עם ההיסטוריון יוהנס הייל


## ראו גם
* איגנץ בוביס

## קישורים חיצוניים

* "Zentralrat der Juden greift Berliner Gemeindeführung an", באתר "ברלינר צייטונג", 17 בספטמבר 2007
* אתר המועצה המרכזית של יהודי גרמניה

## הערות שוליים

קטגוריה:פוליטיקאים יהודים גרמנים
קטגוריה:משפטנים יהודים גרמנים
קטגוריה:חברי המפלגה הסוציאל-דמוקרטית של גרמניה
קטגוריה:גרים
קטגוריה:גרמנים שנולדו ב-1968
סרג'י גומס

**סרג'י גומס אי סולה** (בקטלאנית-ספרדית: **Sergi Gómez i Solà**, נולד ב-28 במרץ 1992 בארניס דה מר שבספרד) הוא כדורגלן ספרדי-קטלאני המשחק בעמדת הבלם באלוורקה מליגת העל הפורטוגלית. 

## קריירה
גומס הצטרף למחלקת הנוער של ברצלונה ב-2006 והוא התקדם במהרה בין דרגיה השונים. את עונת 2009/2010 החל בקבוצת הנוער, אך לקראת סוף העונה זומן על ידי לואיס אנריקה כדי להחליף את אנדראו פונטאס בהגנת ברצלונה אתלטיק, קבוצת המילואים של המועדון ששיחקה באותה עונה בליגה השלישית. הוא פתח בשלושה מארבעת ממחזורי הסיום של העונה ואף הבקיע שער, ולאחר מכן השתתף בכל משחקי פלייאוף ההעפלה לליגה השנייה, בהם הצליחה ברצלונה ב' במשימתה ועלתה ליגה.

בקיץ 2010 הופיע במדי הקבוצה הבוגרת, אותה אימן ז'וזפ גוארדיולה, במספר משחקי ידידות. במשחק הראשון של הסופר קאפ הספרדי מול סביליה, שנערך ב-14 באוגוסט, נעדרו מספר שחקנים של ברצלונה בשל השתתפותם במשחקי נבחרות זמן קצר לפני המשחק. בשל כך פתח גומס בהרכב ברצלונה והוא היה שותף להפסד 3-1. בגומלין, בו גומס לא לקח חלק, ניצחה ברצלונה 0–4 וזכתה בתואר. הנהלת המועדון החליטה להשאיר את גומס בקבוצת הנוער לעונת 2010/2011 ולשלבו בהדרגה בקבוצת המילואים. הוא עזר לקבוצת הנוער לזכות באליפות ספרד לנוער, והוא אף פתח במשחק הגמר מול ריאל מדריד בו ניצחה קבוצתו 3-1. במקביל, ערך במהלך העונה 9 הופעות בליגה השנייה במדי ברצלונה ב'. בעונה הבאה, תחת המאמן אוסביו סקריסטן, ערך גומס 21 הופעות בליגה השנייה, וקבוצתו הגיעה למקום ה-8.

בקיץ 2012 השתתף פעם נוספת עם הקבוצה במשחקי הידידות שערכה במהלך הקיץ, והוא כבש במשחק מול רג'ה קזבלנקה בו ניצחה ברצלונה 0–8. גומס נשאר בקבוצת המילואים של ברצלונה, והוא כבש שערים ראשונים בליגה השנייה - הראשון בניצחון 1–4 על וסקה ב-31 באוקטובר והשני בתיקו 1-1 על אלקורקון ב-18 במאי 2013. בסוף העונה הגיעה ברצלונה ב' למקום ה-9 בליגה השנייה. בעונה הבאה, עונת 2013/2014, היה מעמודי התווך של הקבוצה שהגיעה להישג שיא בתולדותיה - מקום 3 בליגה השנייה. במהלך העונה הופיע גומס 36 פעמים.

ב-30 ביוני 2014 חתם במדי סלטה ויגו שמהליגה הראשונה בספרד, שם הצטרף לחברו מברצלונה ב', קרלס פלאנס. בעונתו הראשונה בקבוצה החדשה, תחת המאמן אדוארדו בריסו, ערך 22 הופעות, מתוכן 14 בהרכב, והוא סייע לסלטה ויגו להגיע למקום ה-8 בסוף העונה. גומס שיחק בסלטה ויגו 4 עונות וכבש 2 שערים ב-134 הופעות בכל המסגרות.

ב-23 ביולי 2018 חתם גומס בסביליה. גומס שיחק בסביליה 3 עונות ושותף ב-85 משחקים בסך הכל בכל המסגרות במדי הקבוצה.

ב-28 ביולי 2021 חתם גומס באספניול.

ב-7 באוגוסט 2025 חתם גומס באלוורקה מליגת העל הפורטוגלית.

## תארים
;ברצלונה
*הסופר קאפ הספרדי: 2010
;סביליה
*הליגה האירופית: 2019/2020
;נבחרת ספרד עד גיל 19
* אליפות אירופה עד גיל 19: 2011

## קישורים חיצוניים

## הערות שוליים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני סלטה ויגו
קטגוריה:כדורגלני סביליה
קטגוריה:כדורגלני אספניול
קטגוריה:כדורגלני אלוורקה
קטגוריה:ספרדים שנולדו ב-1992
פריג'

**פַרִיג**' (בערבית: فريج) הוא שם משפחה ממקור ערבי.

קטגוריה:שמות משפחה ערביים
סטפניה פודגורסקה

**סטפניה פודגורסקה** (בפולנית: **Stefania Podgórska-Burzmińska**,  1921,Lipa, Przemyśl County  , שבמחוז פשמישל – 18 בספטמבר 2018, לוס אנג'לס, שבארצות הברית) הייתה חסידת אומות העולם פולנית.

## קורות חיים
סטפניה פודגורסקה נולדה למשפחה קתולית ב-2 ביוני 1921 בליפה, פשמישל בפולין.הם חיו בחווה חקלאית, בה עבד אביה כחקלאי ואמה הייתה מיילדת. לסטפניה היו שבעה אחים ואחיות.

בשנת 1933 חלה אביה של סטפניה במחלה קשה ממנה נפטר ב-1938.

בשנת 1939 החלה סטפניה לעבוד בחנות המכולת של משפחת דיאמנטט היהודית,שהתייחסו אליה כאל בת.

סטפניה נישאה למקס דיאמנט ב-23 בנובמבר 1944, למרות התנגדותם של הוריה בשל העובדה שהיא הצילה יהודים במהלך שנות הכיבוש בפשמישל. על מנת להגן על משפחתו החדשה, שינה את שמו לשם פולני ג'וזף בורזמינסקי ויחד גידלו את הלנה עד שהחלה ללמוד רפואה באוניברסיטה.
בשנת 1958 עלו סטפניה וג'וזף לישראל, ג'ו שלמד רפואת שיניים וכרורגיית פה ולסת, ניהל מרפאת שיניים וסטפניה עבדה איתו.

בשנת 1961 היגרו לארצות הברית יחד עם שני ילדיהם, שם גילה ג'ו שהדיפלומה הפולנית שלו אינה מוכרת והוא נאלץ ללמוד שוב  והשלים תואר שני באוניברסיטת טאפטס בבוסטון בשנת 1966.
### מעשה ההצלה בתקופת מלחמת העולם השנייה
לאחר כיבוש פולין על ידי גרמניה ב-1939 התגוררה פודגורסקה בפשמישל. בני משפחת דיאמנט הוכנסו לגטו פשמישל. פודגורסקה התכתבה עם חלק מהם והוסכם כי הם יברחו מהגטו והיא תנסה לארגן להם מקום מסתור מחוץ לגטו. לשם כך עזבה פודגורסקה את ביתה ועברה להתגורר בבית שכור בפרברי העיר עם אחותה הלנה בת העשר.

בספטמבר 1943 חוסל גטו פשמישל ושני האחים לבית דיאמנט הגיעו לביתה של פודגורסקה עם 11 יהודים נוספים. כל הפליטים  הוחבאו בעליית הגג. שתי האחיות דאגו לספק להם מזון. כדי להרוויח את הכסף לקניית המזון עבדה סטפניה פודגורסקה במפעל ובעתות הפנאי תפרה ורקמה, ומכרה את תוצרתה. כמויות המזון שקנתה היו גדולות והיו עלולות לעורר חשד, ולכן נהגה פודגורסקה משנה זהירות בהביאה מזון הביתה. אחותה הלנה כיבסה את בגדיהם של המסתתרים ותפרה אותם כשהתבלו. זאת עשו עד שחרור האזור ביולי 1944 על ידי הצבא האדום.

## הכרה
בשנת 1979 הכיר יד ושם בסטפניה פודגורסקה ובאחותה הלנה בתור חסידות אומות העולם. סיפורה הונצח בסרט Hidden in silence משנת 1996.
## לקריאה נוספת
*שרון קמרון, **האור במקומות המסתור** מאנגלית: אורה דנקנר, הוצאת ידיעות ספרים,2022.
## קישורים חיצוניים

* 
* ראיון עם סטפניה פודגורסקה, באתר מוזיאון השואה האמריקאי

## הערות שוליים

קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:פולניות חסידות אומות העולם
קטגוריה:מצילים בשואה: פולין
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
פרנצ'ישק רשיה

ממוזער|קברו של פרנצ'ישק רשיה
**פרנצ'ישק רשיה** (בפולנית: **Franciszek Raszeja**; 2 באפריל 1896 – 21 ביולי 1942) היה מנתח פולני וחסיד אומות העולם.

## קורות חייו
פרנצ'ישק רשיה נולד וגדל בחלמנו והיה ידידו של קורט שומאכר, לימים יושב ראש מפלגת ה-SPD.

רשיה למד רפואה במינסטר, קרקוב ופוזן ולאחר מכן ניהל מרפאה אורתופדית בשפארזנץ (Swarzędz) שליד פוזן. ב-1935 פתח מרפאה אורתופדית בבית החולים בפוזן. בשנות השלושים היה רשיה תומך בזכויות האדם והתנגד לנטיות האנטישמיות שרווחו בפולין באותה העת.

שני אחיו של רשיה, מקסימיליאן ולאון, נהרגו בסוף 1939, עם תחילת הכיבוש הגרמני בפולין. בדצמבר 1939 הגיע רשיה לוורשה, שם היה פרופסור ומנתח נודע. הוא היה פעיל במחתרת הפולנית, לימד בבית החולים האוניברסיטאי בוורשה והיה במגע תכוף עם לודוויג הירשפלד, ממגלי סוגי הדם, וכן עם עוזרו, הרופא קזימיש פולק, שהצטרף לאשתו היהודיה שנכלאה בגטו ורשה. רשיה נהג לטפל ביהודים בגטו ורשה ככל יכולתו, במסגרת אישורים שהשיג על ידי בעלי קשרים עם הרשויות הגרמניות.

### פעולותיו להצלת יהודים בפולין הכבושה
ב-21 ביולי 1942, ערב תחילת גירוש יהודי גטו ורשה למחנה ההשמדה טרבלינקה, ביקר רשיה בגטו ורשה כדי לטפל בחולה יהודייה. את האישור להיכנס לגטו השיג דרך קשרים עם השלטונות הגרמניים. כאשר ישב רשיה ליד מיטתה של החולה, פרצו אל הבניין אנשי גסטפו ורצחו ביריות את כל הגברים בבניין, בהם רשיה.

## הנצחה
בשנת 2000 הכיר יד ושם ברשיה בתור חסיד אומות העולם.

## קישורים חיצוניים

* 

קטגוריה:קצרמר רופאים
קטגוריה:פולנים חסידי אומות העולם
קטגוריה:מצילים בשואה: פולין
קטגוריה:רופאים פולנים
קטגוריה:חסידי אומות העולם שנרצחו
קטגוריה:פולנים שנולדו ב-1896
קטגוריה:פולנים שנפטרו ב-1942
כנסיית השילוש הקדוש (סטרטפורד על נהר אייבון)

300px|ממוזער|שמאל
125px|ממוזער|שמאל|מצבתו של שייקספיר על קיר הכנסייה
**כנסיית השילוש הקדוש** בעיר סטרטפורד על נהר אייבון במחוז ווריקשייר שבבריטניה היא כנסייה אנגליקנית, הידועה כמקום הטבלתו ומקום קבורתו של המחזאי והמשורר האנגלי ויליאם שייקספיר.

## הכנסייה
מבנה הכנסייה הוקם בשנת 1210 באתר בו עמד מנזר סקסוני. הכנסייה, הניצבת על גדת הנהר אייבון, היא המבנה העתיק ביותר בסטרטפורד.

מבנה הכנסייה בנוי בתבנית של צלב לטיני, שממפגש שתי זרועותיו מתנשא צריח מרובע ועליו גג מחודד.

בכנסייה מצויים מספר חלונות ויטראז' שנוצרו בימי הביניים ובהם מראות קדושים תנ"כיים וקדושים אנגלים. לוח מזבח האבן בכנסייה, שנוצר לפני תקופת הרפורמציה, נטמן תחת רצפת הכנסייה, התגלה מחדש בתקופה הוויקטוריאנית והושב למקומו. בכנסייה מצוי עוגב שנוצר בשנת 1841.

מדי שנה מבקרים בכנסייה כ-200 אלף איש.

### ויליאם שייקספיר
ויליאם שייקספיר נטבל לנצרות בכנסייה ב-26 באפריל 1564. הוא נקבר בה ב-25 באפריל 1616, יומיים לאחר מותו. במהלך ילדותו בעיר ולאחר שעזב את העיר ושב לגור בה ביקר בכנסייה מדי שבוע. לצידו קבורות אשתו אן האת'אווי, שנפטרה שבע שנים אחריו, ובתם הבכורה סוזנה.

מצבת הקבורה של שייקספיר קבועה בקיר בצד מקום קברו. המצבה חרותה באבן ובמרכזה מוצגת בה דמותו של שייקספיר (אחת משתיים בלבד שנוצרו והמוחזקות כמציגות את מראהו באמינות) צבועה בצבעים חיים, כשהיא מחזיקה נוצת כתיבה בידה האחת ופיסת נייר בידה האחרת. שני עמודים משני צידי הדמות נושאים אנטבלטורה ועליה שלט יוחסין נושא גולגולת ומשני צידיו דמויות סמליות. מתחת לדמות חרותה כתובת בלטינית ובאנגלית. המצבה נבנתה במועד כלשהו לפני 1623, שוקמה במאה ה-18 ונצבעה מאז מספר פעמים.

על גבי קברו של שייקספיר חרותה כתובת מחורזת המזהירה מפני הוצאת שרידיו של שייקספיר מן הקבר. על פי ספרו של לארקין דאנטון הרתיעה כתובת זו מהוצאת גופת שייקספיר לבדיקה ומהעברתה לקבורה בכנסיית וסטמינסטר. עם זאת בדיקת הקבר באמצעות מכ"ם חודר קרקע העלתה שגולגולתו של שייקספיר הוצאה ממנו.

## קישורים חיצוניים

* 

## הערות שוליים

שילוש הקדוש בסטרטפורד
קטגוריה:ויליאם שייקספיר
קטגוריה:ווריקשייר
בורגון-פראנש-קונטה

**בורגון-פראנש-קונטה** (בצרפתית: **Bourgogne-Franche-Comté**) הוא חבל במזרח צרפת, החל מ-2016. בירת המחוז היא דיז'ון. החבל הורכב משני חבלים קודמים: בורגון, פראנש-קונטה בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 חבלים ל-13 חבלים. החבל מורכב משמונה מחוזות: קוט-ד'אור (Côte-d'Or), דו, ז'ורה, נייוור (Nièvre), סון עילית, סון ולואר (Saône-et-Loire), יון (Yonne) וטריטוריית בלפור.

בירת החבל היא דיז'ון. שמו של החבל נוצר מאיחוד שמו החבלים ב-1 בינואר 2016 כשם זמני. ביולי 2016, מועצת החבל החליטה כי שם זה יהיה השם הרשמי.

נכון ל-2012 בחבל היו 2,816,814 תושבים, 11 מתוך 18 חבלים, ושטח החבל הוא 47,784, שישית בין שטחי חבלי צרפת.

## גאוגרפיה
חבל זה נמצא במזרח צרפת המטרופוליטנית וגובלת בשווייץ במזרח. בצפון היא גובלת בחבל גראנד אסט מצפון, ממערב בחבלים איל-דה-פראנס וסאנטר-עמק הלואר ובדרום בחבל אוברן-רון-אלפ.

## דמוגרפיה
נכון לשנת 2012 בחבל היו 2,816,814 תושבים. 11 מתוך 13 חבלי צרפת המטרופוליטנית.

ערים עיקריות:
* דיז'ון: 151,212 תושבים - בירת החבל
* בזאנסון: 116,914 תושבים - בירת החבל לשעבר פראנש-קונטה
* בלפור: 50,078
* שאלון-סור-סון: 44,985
* נוור: 36,762

## ראו גם
* בורגון
* פראנש-קונטה

## קישורים חיצוניים

* 

* 

## הערות שוליים

*
קטגוריה:צרפת: חבלים
קול אולדריץ'

**קול דייוויד אולדריץ** (באנגלית: **Cole David Aldrich**, נולד ב-31 באוקטובר 1988) הוא כדורסלן אמריקאי המשחק בעמדת הסנטר בקבוצת טיינג'ין גולד ליונס מליגת ה-CBA. אולדריץ' שיחק באוניברסיטת קנזס ונבחר במקום ה-11 בדראפט של שנת 2010 על ידי קבוצת ניו אורלינס הורנטס.

## קריירה במכללות
בעונת 2007/08, עונת הבכורה שלו באוניברסיטת קנזס, שיחקו בקבוצה סאשה קאון, דארל ארתור ודרנל ג'קסון, דבר שהגביל את מספר הדקות ששיחק ל-8.3 דקות בממוצע, בהן קלע 2.3 נקודות ולקח 3 ריבאונדים. בעונתו השנייה, עזבו שלושת השחקנים ל-NBA ואולדריץ' הפך לשחקן מרכזי בקבוצה. ממוצע הדקות שלו עלה ל-29.7 למשחק, בהן קלע 15.1 נקודות ולקח 10.8 ריבאונדים בממוצע. ב-8 במרץ 2009 נבחר לנבחרת העונה בביג איסט. 3 שבועות לאחר מכן השיג טריפל דאבל כשקלע 13 נקודות, לקח 20 ריבאונדים וחסם 10 פעמים בניצחון 43–60 על דייטון במסגרת הסיבוב השני של טורניר אליפות המכללות. היה זה הטריפל הראשון בתולדות אוניברסיטת קנזס. ב-29 במרץ 2010, לאחר שסיים את עונתו השלישית בקבוצה הודיע השחקן כי לא ימשיך לעונה נוספת וכי הוא מעמיד את עצמו לבחירה בדראפט הקרוב.

## קריירה כשחקן
אולדריץ' נבחר במקום ה-11 בדראפט של 2010 על ידי קבוצת ניו אורלינס הורנטס, אך נשלח מיידית בטרייד לאוקלהומה סיטי ת'אנדר. ב-6 באוגוסט חתם על חוזה בקבוצה לשנתיים, עם אפשרות הארכה לשנתיים נוספות. בעונת הרוקי מיעט לשחק ושותף רק ב-18 משחקים ואף נשלח מספר פעמים לקבוצת טולסה 66 מליגת הפיתוח של ה-NBA, בה שיחק 21 משחקים. גם בעונתו השנייה באוקלהומה, שותף במספר מועט של משחקים, 26 בלבד. באותה עונה הגיע אולדריץ' לגמר ה-NBA עם הת'אנדר, אך הקבוצה הפסידה למיאמי היט.

בסיום עונת 2011/12 הועבר ליוסטון רוקטס כחלק מהעסקה בה הועבר ג'יימס הארדן. אולדריץ' הספיק לשחק 30 משחקים לפני שהועבר בטרייד לסקרמנטו קינגס. ב-23 בספטמבר 2013 חתם על חוזה בניו יורק ניקס. במהלך העונה נשלח אולדריץ' לקבוצת אירי בייהוקס מליגת הפיתוח של ה-NBA, אך הוחזר לקבוצה לאחר יום. באותה עונה קלע את מספר הנקודות הגבוה ביותר בממוצע למשחק בקריירה שלו, 5.5. ב-13 ביולי 2015, לאחר שהשלים שתי עונות בניקס, חתם על חוזה בלוס אנג'לס קליפרס.

## סטטיסטיקות קריירה
### עונה רגילה

### פלייאוף

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:כדורסלנים אמריקאים
קטגוריה:כדורסלני אוניברסיטת קנזס
קטגוריה:כדורסלני אוקלהומה סיטי ת'אנדר
קטגוריה:כדורסלני יוסטון רוקטס
קטגוריה:כדורסלני סקרמנטו קינגס
קטגוריה:כדורסלני ניו יורק ניקס
קטגוריה:כדורסלני לוס אנג'לס קליפרס
קטגוריה:כדורסלני מינסוטה טימברוולבס
קטגוריה:כדורסלני טיינג'ין פיונירס
קטגוריה:בחירות דראפט של ניו אורלינס הורנטס
קטגוריה:כדורסלני טלסה 66'
קטגוריה:מינסוטה: כדורסלנים
קטגוריה:אמריקאים שנולדו ב-1988
הנריק סלביק

**הנריק סלביק** (בפולנית: **Henryk Sławik**; 1894, יסטשמביה-זדרוי שבדרום פולין – 1944, מאוטהאוזן) היה פוליטיקאי, עובד סוציאלי, דיפלומט וחסיד אומות העולם מפולין שנרצח על ידי הגרמנים.

## קורות חייו
סלביק נולד בעיירה בשלזיה. הוא למד בגימנסיה ולאחר מכן התגורר בפשצ'ינה (Pszczyna). במלחמת העולם הראשונה גויס לצבא הרוסי. לאחר המלחמה היה מפעילי המפלגה הסוציאליסטית הפולנית (Polska Partia Socjalistyczna, PPS), היה עורך עיתון ופעל לטובת סיפוח שלזיה לפולין בעת משאל העם בשלזיה העילית . הוא היה נשיא סניף אזורי של אגודת עובדים צעירים. בשנת 1928 נישא לידוויגה פוז'יצקה. הוא המשיך לפעול במסגרות סוציאליסטיות והיה מתנגד של הסנאציה. בין השנים 1934–1939 היה סלביק נשיא אגודת העיתונאים הפולניים בשלזיה ובזגלמביה.

### פעולותיו להצלת יהודים בפולין הכבושה
עם כיבוש פולין על ידי גרמניה בספטמבר 1939 חצה סלביק את הגבול להונגריה. הוא נעצר ונכלא במחנה שבויים בהונגריה. הוא יצר קשר עם משרד הפנים ההונגרי והשנים יצרו ועדה אזרחית לסיוע לפליטים מפולין, בהם נוצרים ויהודים. בניגוד לפקידים אחרים בוועדה זו, סלביק לא הפלה בין יהודים ונוצרים. בסיוע אנשים מהצלב האדום בהונגריה סיפק סלביק ליהודים מסמכי זהות נוצריים מזויפים ושיכן יהודים במחנות פליטים בהונגריה. בין יהודים אלה היו גם ילדים יתומים. הוא ארגן בית ספר בעיר ואץ בהונגריה עבור ילדים יהודים יתומים, ויצר קשר עם הנציג בהונגריה של הממשלה הגולה של פולין, כדי לבקש סיוע עבור ילדים אלה. בית ספר זה החל לפעול בספטמבר 1943, תחת חסות ממשלת פולין הגולה. כל הילדים שלמדו בבית הספר וכן אנשי הצוות קיבלו מסמכי זהות מזויפים. פרנצישק שבידר היה המנהל, ומריה טומנק הייתה אחת המורות.

במרס 1944 פלשה גרמניה הנאצית להונגריה. כדי להקנות לבית הספר מראה יותר נוצרי, החלו התלמידים והמורים בבית הספר להשתתף באופן סדיר בטקסים נוצריים בכנסייה המקומית. בסך הכל הציל סלביק כ-30,000 איש, בהם כ-5,000 יהודים. בשלב מסוים הועברו השוהים בבית הספר לבודפשט ושם שוכנו בבתים פרטיים. בתום המלחמה חזרו חלק מהתלמידים לפולין, ויתרתם היגרו לישראל ולארצות הברית.

סלביק עצמו נעצר עם הפלישה הגרמנית, הועבר למחנה הריכוז גוזן בגרמניה ובאוגוסט 1944 נרצח. לפני שנרצח עונה כדי שימסור פרטים על שותפיו למעשי ההצלה, אך לא הסגיר איש.

## הנצחה
בשנת 1977 הכיר יד ושם בסלביק, בפרנצישק שבידר ובמריה וסקובסקה-טומנק בתור חסידי אומות העולם.

## קישורים חיצוניים

* 

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:חסידי אומות העולם שנרצחו
קטגוריה:דיפלומטים
קטגוריה:פעילים פוליטיים שנספו בשואה
קטגוריה:אבירי מסדר העיט הלבן
קטגוריה:פולנים שנולדו ב-1894
קטגוריה:פולנים שנפטרו ב-1944
אקיטן החדשה

**אקיטן החדשה** (בצרפתית: **Nouvelle-Aquitaine**) הוא חבל בדרום-מערב צרפת, החל מ-2016. בירת המחוז היא בורדו. החבל הורכב משלושה חבלים קודמים: אקיטן, לימוזן ופואטו-שראנט. בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 חבלים ל-13 חבלים. החבל מורכב מ-12 מחוזות: שראנט, השראנט הימי, קורז, קרז, דורדון, ז'ירונד, לאנד, לוט וגארון, הפירנאים האטלנטיים, דה-סוור, ויין וויין עילית.

בירת החבל היא בורדו. 
ב-1 בינואר 2016 ניתן לחבל שם זמני שנוצר מאיחוד שמות החבלים **אקיטן-לימוזן-פואטו-שראנט**. ביולי 2016 מועצת החבל נתנה לחבל את השם אקיטן החדשה, שם שאושרר במועצת המדינה של צרפת.

נכון ל-2012 בחבל היו 5,844,177 תושבים, 4 מתוך 18 חבלים, ושטח החבל הוא 84,061, הגדול בחבלי צרפת.

החבל מוביל בצרפת מבחינה חקלאות בכלל וחקלאות יין בפרט.

## גאוגרפיה
חבל זה נמצא בדרום-מערב צרפת המטרופוליטנית וגובל במפרץ ביסקאיה במערב, ספרד בדרום. במזרח הוא גובל בחבלים אוקסיטניה ואוברן-רון-אלפ ובחבלים פיי דה לה לואר וסאנטר-עמק הלואר בצפון.

## דמוגרפיה
נכון לשנת 2012 בחבל היו 5,844,177 תושבים. רביעית מתוך 13 חבלי צרפת המטרופוליטנית. בחבל 25 שטחים אורבניים גדולים כאשר הגדול מביניהם היא בירת המחוז בורדו ופרווריה. במטרופולין בורדו יש 1,140,000 תושבים. לאחריה נמצאים באיון ולימוז' עם כ-280 אלף תושבים, פואטייה עם 250 אלף, פו 240 אלף, לה רושל עם 200 אלף תושבים ועוד 11 שטחים אורבניים גדולים. 

אקיטן החדשה הוא החבל השני בחדשנות ולימודים גבוהים, אחרי איל-דה-פראנס, עם 5 אוניברסיטאות גדולות (אוניברסיטת בורדו, אוניברסיטת לה רושל, אוניברסיטת פואטייה ואוניברסיטת פו)

## ראו גם
* אקיטן
* לימוזן
* פואטו-שראנט

## קישורים חיצוניים

* 

## הערות שוליים

*
קטגוריה:צרפת: חבלים
פיטר בוס

**פיטר בוס** (בהולנדית: **Peter Bosz**; נולד ב-21 בנובמבר 1963) הוא כדורגלן עבר הולנדי ומאמן פ.ס.וו. איינדהובן בהווה.

## קריירת משחק
ממוזער|שמאל|בוס במדי נבחרת הולנד
בוס נולד באפלדורן ושיחק בנערותו בקבוצות קטנות מהעיר. את הקריירה המקצוענית שלו התחיל במדי ויטסה ארנהם בשנת 1981. בעונת 1984–1985 הוא הושאל בחזרה לקבוצת AGOVV אפלדורן שמשחקת בליגה החובבנית, וב-1985 עבר לשחק ב-RKC ואלוויק. ב-1988 עבר לצרפת ושיחק בקבוצה ספורטינג טולון. ב-1991 חזר להולנד ושיחק בקבוצת הצמרת פיינורד עד 1996. ב-1996 עזב את פיינורד ורשם תקופות קצרות באיצ'יהארה היפנית, הנזה רוסטוק הגרמנית ונאק ברדה ההולנדית. הוא רשם 8 הופעות בנבחרת הולנד ונכלל בסגל הנבחרת ביורו 1992. ב-1999 פרש ממשחק.

## קריירת אימון
בינואר 2000 החל את קריירת האימון שלו בהולנד, שוב ב-AGOVV אפלדורן מעיר הולדתו ששיחקה אז בליגה החובבנית השנייה: הופטקלאס. ב-2002 זכה איתה באליפות הליגה הזו ועבר לאמן את דה חראפסחאפ המקצוענית. בין 2004 ל-2006 אימן את הראקלס אלמלו ואף זכה איתה באליפות הליגה השנייה והעפלה לליגה הראשונה. ב-2006 החל לשמש כמנהל ספורטיבי בפיינורד, תפקיד בו החזיק עד 2009. ב-2010 חזר לעמדת המאמן בהראקלס עד לשנת 2013. בין 2013 ל-2016 אימן את ויטסה ארנהם ובתחילת ינואר 2016 חתם במכבי תל אביב. את העונה סיים ללא תואר, כולל הפסד 0–1 בגמר הגביע למכבי חיפה. בתום העונה, הודיע בוס על עזיבתו לאייאקס.

בעונת 2016/2017 הוביל בוס את אייאקס לגמר הליגה האירופית בו הפסידה בתוצאה 0–2 למנצ'סטר יונייטד. את הליגה ההולנדית סיימה אייאקס במקום השני, כשבמאזנה נקודה פחות מפיינורד, שזכתה באליפות.

ב-6 ביוני 2017 מונה בוס למשרת המאמן בבורוסיה דורטמונד מהבונדסליגה. ב-10 בדצמבר 2017 פוטר מתפקידו. ב-23 בדצמבר 2018 מונה למאמן באייר לברקוזן. ב-23 במרץ 2021 פוטר בוס מתפקידו.

ב-29 במאי 2021 מונה למאמנה של אולימפיק ליון מליגת העל הצרפתית. ב-9 באוקטובר 2022 פוטר מתפקידו.

ב-12 ביוני 2023 מונה למאמן פ.ס.וו. איינדהובן. ב-4 באוגוסט זכה עם הקבוצה בתואר ראשון, מגן יוהאן קרויף, לאחר ניצחון 0–1 על פיינורד. בעונות 2023/2024 ו-2024/2025 הוליך את קבוצתו לשתי אליפויות רצופות, כשהאחרונה הובטחה רק במחזור הסיום.

## תארים
### כשחקן
;פיינורד
*ליגת העל ההולנדית: 
*הגביע ההולנדי: , , 

### כמאמן
;AGOVV אפלדורן
*אליפות ההופטקלאס: 2002
;הראקלס אלמלו
* הליגה ההולנדית השנייה: 

;פ.ס.וו. איינדהובן
* ליגת העל ההולנדית: 2023/2024, 2024/2025
* מגן יוהאן קרויף: 2023, 2025

## קישורים חיצוניים

*

## הערות שוליים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני ויטסה ארנהם
קטגוריה:כדורגלני AGOVV אפלדורן
קטגוריה:כדורגלני ואלבייק
קטגוריה:כדורגלני ספורטינג טולון
קטגוריה:כדורגלני פיינורד
קטגוריה:כדורגלני הנזה רוסטוק
קטגוריה:כדורגלני נאק ברדה
קטגוריה:כדורגלני נבחרת הולנד
קטגוריה:מאמני כדורגל הולנדים
קטגוריה:מאמני ויטסה ארנהם
קטגוריה:מאמני מכבי תל אביב
קטגוריה:מאמני אייאקס
קטגוריה:מאמני כדורגל זרים בישראל
קטגוריה:מאמני בורוסיה דורטמונד
קטגוריה:מאמני באייר לברקוזן
קטגוריה:כדורגלני יורו 1992
קטגוריה:מאמני אולימפיק ליון
קטגוריה:מאמני פ.ס.וו. איינדהובן
קטגוריה:הולנדים שנולדו ב-1963
עופר חדד

**עופר חדד** (נולד בי"ב בטבת ה'תשמ"ד, 18 בדצמבר 1983) הוא עיתונאי ישראלי. משמש כתב מדיני ומגיש "מהדורת היום" בחברת החדשות של ערוץ קשת 12 ו"יומן הבוקר" ברדיו ירושלים. בעבר הוא הגיש את "שלוש"  בערוץ קשת 12.

## ביוגרפיה
חדד נולד וגדל בראשון לציון, השלישי מבין ארבעה ילדים בבית דתי־לאומי, לנפתלי שעבד כחקלאי, ולשרי ששירתה שירות ממושך בצבא קבע ואף הגיעה לדרגה בכירה. הוא למד בבית הספר היסודי הממלכתי-דתי "הראל" שבעיר הולדתו, והיה חניך ומדריך בתנועת הנוער של בני עקיבא. אחרי "הראל", החל ללמוד בישיבה התיכונית המדעית, ולאחר מכן למד בישיבת ההסדר בעתניאל.

את שירותו בצה"ל, במסלול הסדר, עשה בחיל המודיעין, אך סיים את השירות בטרם עת, עקב תאונת דרכים שבה נפצע. אחרי שהשתקם מהפציעה, עבד במערכת הביטחון.

חדד הוא בוגר תואר ראשון מאוניברסיטת בר-אילן, במסלול המשולב בפסיכולוגיה, סוציולוגיה ואנתרופולוגיה.

עבודתו הראשונה בחברת החדשות הייתה כקשב, ומשם הגיע לתפקידי עריכה והגשה.

ב-2022, לאחר שאבשלום קור הודיע על פרישה מהתפקיד, חדד נבחר להנחות את טקס חידון התנ"ך העולמי לשנת תשפ"ב.

בפברואר 2025 פרסם את הטענה כי דוברו הצבאי של ראש הממשלה בנימין נתניהו אלי פלדשטיין העניק שירותי יח"צ לקטר בזמן מלחמת חרבות ברזל. חלק מרכזי בפרשת הקשר בין לשכת נתניהו לממשלת קטר.

## חיים אישיים
בינואר 2017 נישא להודי צ'ייט. הזוג הורים לארבעה, מתגוררים בשכונת טלביה שבירושלים ומנהלים אורח חיים דתי 

## קישורים חיצוניים

* 
* 
* 

## הערות שוליים

קטגוריה:עיתונאים ישראלים
קטגוריה:סגל חברת החדשות
קטגוריה:מגישי חדשות ישראלים
קטגוריה:בוגרי ישיבת עתניאל
קטגוריה:בוגרי בני עקיבא
קטגוריה:בוגרי אוניברסיטת בר-אילן
קטגוריה:רחביה: אישים
קטגוריה:ראשון לציון: אישים
קטגוריה:ישראלים שנולדו ב-1983